Nothing Else Matters
Nothing Else Matters is in nûmer dat oarspronklik opnaam is troch Metallica yn 1991 en útbrocht op it album Metallica better bekend as The Black Album fan Metallica út 1991. Nothing Else Matters wie it achtste nûmer op it album en waard op 20 april 1992 útbrocht as tredde single fan it album.

Oer it nûmer
James Hetfield skreau de tekst fan it nûmer yn 1990 by in toernee, doe 't Hetfield "him ergere dat er net thús wie". Ynearsten wie it net de bedoeling dat it nûmer útbrocht wurde soe, omdat Hetfield it foar himsels skreaun hie, mar nei 't drummer Lars Ulrich it heard hie, kaam it dochs op it album. De fideoclip toant in diel fan de tarieding fan in optreden by in toernee fan Metallica.

Muzikanten
 James Hetfield – Sang & Gitaar
 Kirk Hammett – Gitaar
 Jason Newsted - Bas
 Lars Ulrich – Drums

Ferzje fan Metallica (op S&M)

Yn 1999 trede Metallica twa kear op mei it San Francisco Symphony Orchestra, dizze optredens binne op it album S&M útbrocht. Nothing Else Matters wie de earste single fan dit album. De bylden fan it optreden binne brûkt yn de fideoclip.

Muzikanten
 James Hetfield – Sang & Gitaar
 Kirk Hammett – Gitaar
 Lars Ulrich – Drums
 James Newsted - Bas
 San Francisco Symphony Orchestra

Cover fan Lucie Silvas

Yn 2005 naam de Britske sjongeres Lucie Silvas Nothing Else Matters op foar har album Breathe In. Nothing Else Matters wie it sechsde nûmer op it album en waard op 4 novimber 2005 útbrocht as fiifde single fan it album. Yn de fideoclip spilet Lucie Silvas yn in yndustriegebiet op in spoarbrêge.

Muzikanten
 Lucie Silvas – Sang & Piano

Cover fan Iris Kroes

Yn de winter fan 2011-2012 die sjongeres Iris Kroes mei oan de twadde edysje fan The Voice of Holland yn de heale finale moast se it nûmer Nothing Else Matters fan Metallica sjonge. It waard nei de útstjoering útbrocht as single en behelle de 16e plak yn de single top 100.

Muzikanten
 Iris Kroes – Sang & Harp

Liet fan Metallica
Metalliet
Rockliet
Popliet
Ingelsktalich liet
Single út 1992
Single út 1999
Single út 2005
Single út 2012